บาทเปิด 34.77 บาทต่อดอลล่าร์  แนวโน้มอ่อนค่า
เงินบาทเปิดตลาด 34.77 บาทต่อดอลล่าร์  แนวโน้มอ่อนค่าหลังดอลล์แข็ง-มีแรงซื้อจากผู้ค้าทอง
5 ต.ค. 2559

เงินบาทเปิดตลาด 34.77 บาทต่อดอลล่าร์  แนวโน้มอ่อนค่าหลังดอลล์แข็ง-มีแรงซื้อจากผู้ค้าทอง
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 34.77 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 34.68 บาท/ดอลลาร์ เนื่องจากดอลลาร์แข็งค่าเมื่อเทียบกับค่าเงินสกุลหลัก ประกอบกับราคาทองคำในตลาดโลกปรับตัวลดลงทำให้มีแรงซื้อทองคำจากผู้นำเข้าในประเทศ          "บาทอ่อนค่าจากเย็นวานนี้ เนื่องจากดอลลาร์แข็งค่าเมื่อเทียบกับสกุลเงินหลัก ประกอบกับเมื่อคืนราคาทองลดลงราว 3% ทำให้มีแรงซื้อจากผู้นำเข้า" นักบริหารเงิน กล่าว
นักบริหารเงิน ประเมินกรอบวันนี้ไว้ที่ 34.70-34.80 บาท/ดอลลาร์
"วันนี้บาทน่าจะแกว่งตัวในกรอบ ไม่น่าอ่อนค่าหลุด 34.80(บาท/ดอลลาร์)" นักบริหารเงิน กล่าว